**LĪGUMS**

*Par otoakustisko emisijas audiometru kohleārās funkcijas noteikšanai jaundzimušajiem piegādi*

Nr. SKUS 197/16
Piegādātāja līgumu reģistrācijas nr. M095/2016-3

2016. gada 21.marts Rīgā

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru, pamatojoties uz statūtiem un valdes pilnvarojumu (19.02.2016. valdes lēmums Nr.22, protokols Nr.9 p.1), pārstāv valdes locekle Elita Buša (turpmāk -Pasūtītājs) no vienas puses, un

**SIA “Arbor Medical Korporācija”**, reģistrācijas Nr.40003547099, juridiskā adrese: Meistaru iela 7, Valdlauči, Ķekavas pagasts, Ķekavas novads, LV - 1076, tās valdes locekles Daces Rātfelderes personā, kura rīkojas uz statūtu pamata (turpmāk - Piegādātājs) no otras puses (abi kopā – Puses), pamatojoties uz iepirkuma „Otoakustisko emisijas audiometru kohleārās funkcijas noteikšanai jaundzimušajiem piegāde” (ID Nr. PSKUS 2016/34), rezultātiem un, saskaņā ar Piegādātāja iepirkumā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Atbilstoši šī Līguma noteikumiem, Piegādātājs piegādā un Pasūtītājs pieņem 2 (divus) ***otoakustiskos emisijas audiometrus*** (turpmāk – Prece). Preces un tās apraksts un izmaksas pievienotas Līguma pielikumā.
	2. Preces piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
	3. Preces piegādes laiks: Piegādātājs piegādā Preci 2 (divu) nedēļu laikā pēc Līguma noslēgšanas dienas.
2. **Līguma summa, norēķinu kārtība**
	1. Līguma kopējā summa ir **9 600,00 EUR** (deviņi tūkstoši seši simti *euro* un 00 *euro* centi) bez pievienotās vērtības nodokļa (turpmāk – PVN) un tā ir fiksēta un nemainās visu Līguma darbības laiku. PVN tiek aprēķināts un maksāts papildus saskaņā ar spēkā esošo nodokļu likmi.
	2. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi.
	3. Pasūtītājs veic samaksu par piegādāto Preci 30 (trīsdesmit) kalendāro dienu laikā pēc Līguma noteikumiem atbilstošas Preces piegādes un rēķina saņemšanas un pieņemšanas – nodošanas akta abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši Līguma 2.1.punktā norādītajai summai.
	4. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
	5. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Līguma darbības termiņš un spēkā esamība**
	1. Šis Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei, bet ne ilgāk kā 4 (četrus) mēnešus no Līguma noslēgšanas brīža.
	2. Pusēm ir tiesības jebkurā brīdī izbeigt Līgumu, par to rakstiski vienojoties.
	3. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja:
		1. Piegādātājs neveic Preces piegādi ilgāk par 10 (desmit) dienām no Līgumā noteiktā piegādes termiņa;
		2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. iestājušies apstākļi, kas apgrūtina vai padara neiespējamu Piegādātāja šajā Līgumā noteikto saistību izpildi;
		4. notikusi Piegādātāja likvidācija;
		5. pret Piegādātāju uzsākta maksātnespējas procedūra;
		6. ja Preces lietošana izraisa izmaiņas, kas var radīt draudus pacienta veselībai un dzīvībai, Preces kvalitātes prasības būtiski atšķiras no tehniskajā piedāvājumā vai Preces instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt Pasūtītājam Preces cenu kā arī pieņemt un aizvest Preci no Pasūtītāja telpām.
	4. Par vienpusēju atkāpšanos no līguma, Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam rakstisku paziņojumu.
	5. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi vismaz vienu mēnesi iepriekš, ja iestājies kāds no šādiem apstākļiem:
		1. Pasūtītājs vismaz 30 (trīsdesmit) dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
4. **Garantija**

4.1. Preces garantijas laiks ir 24 (divdesmit četri) mēneši no Preces pieņemšanas – nodošanas akta abpusējas parakstīšanas dienas.

4.2. Piegādātājs apņemas bez maksas novērst jebkuru Preces defektu, ja defekts ir atklāts Preces garantijas laikā.

* 1. Preces garantija neattiecas uz preces defektiem, kas radušies:

4.3.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

* + 1. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;
		2. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;
		3. nepārvaramas varas apstākļu rezultātā.
	1. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam ne vēlāk kā 2 (divu) darba dienu laikā no paziņošanas brīža jāierodas uz abpusēju defektu akta sastādīšanu. Ja Piegādātājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Piegādātajam.
	2. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.

4.6 Pamatojoties uz Preces defektu aktu, Piegādātājam, ne vēlāk kā 10 (desmit) darba dienu laikā no defektu akta saņemšanas dienas, jānomaina Prece ar jaunu Preci vai jāveic Preces remonts bez papildus samaksas.

4.7. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Piegādātāju Preces remonta darbu apjomu, cenu un laiku.

1. **Preces kvalitātes prasības**

5.1. Piegādātā Prece ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.

5.2. Piegādātājs garantē, ka piegādātā Prece ir augstas kvalitātes un atbilst Latvijas Republikas normatīvo aktu prasībām.

5.3. Precei jābūt marķētai ar ražotāja firmas zīmi un ar pievienotu informāciju par ekspluatācijas tehniskajiem rādītājiem latviešu valodā.

5.4. Piegādātājs garantē, ka Prece atbilst Līguma noteikumiem un ir derīga ekspluatācijai, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.

1. **Pušu saistības**
	1. Piegādātāja pienākumi:
		1. piegādāt Līguma prasībām atbilstošu, pienācīgas kvalitātes Preci saskaņā ar Līguma noteikumiem;
		2. transportējot Preci, nodrošināt Preces drošību pret iespējamajiem bojājumiem;
		3. Līguma prasībām neatbilstošas un/vai nekvalitatīvas Preces piegādes gadījumā, ne vēlāk kā 10 (desmit) kalendāro dienu laikā apmainīt to pret jaunu, nelietotu un kvalitatīvu Preci uz sava rēķina;
		4. sagatavot un nodot Pasūtītājam rēķinu par piegādāto Preci;
		5. laikus, vismaz 5 (piecas) darba dienas pirms Preces piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Preces piegādi noteiktajā laikā;
		6. veikt Līguma izpildi ar saviem spēkiem, resursiem un līdzekļiem.

6.2. Piegādātāja tiesības:

6.2.1. par piegādātu kvalitatīvu Preci savlaicīgi saņemt Līgumā noteikto samaksu;

6.2.2. saņemt no Pasūtītāja saistību izpildei nepieciešamo informāciju.

6.3. Pasūtītāja pienākumi:

* + 1. pārbaudīt piegādāto Preču kvalitāti un atbilstību Līguma noteikumiem;
		2. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvu Preci.
	1. Pasūtītāja tiesības:
		1. dot Piegādātājam saistošus norādījumus attiecībā uz Līguma izpildi;
		2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
		3. pieņemt, saskaņā ar Līguma noteikumiem piegādāto, Līguma prasībām atbilstošo, kvalitatīvo Preci;
		4. nekvalitatīvas un Līguma prasībām neatbilstošas Preces piegādes gadījumā, lūgt Piegādātāju ne vēlāk kā 10 (desmit) kalendāro dienu laikā apmainīt to pret jaunu, nelietotu, Līguma prasībām atbilstošu;
		5. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
		6. apturēt Līguma izpildi Līguma 3.3.punktā noteiktajos gadījumos;
		7. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;
		8. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.
	2. Pasūtītājs atsaka pieņemt Līguma izpildījumu, ja piegādāta nekvalitatīva un Līguma noteikumiem neatbilstoša Prece.
1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par Preces piegādes termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
	3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Pusēm un neviena no Pusēm nav tos iniciējusi, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
	2. Gadījumā, ja iestājas Līguma 8.1.punktā noteiktie apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
	3. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 3 (trīs) darba dienu laikā pēc nepārvaramas varas apstākļu iestāšanās un ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu.
	4. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
3. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar šo Līgumu, Puses risina savstarpēju pārrunu ceļā 60 (sešdesmit) dienu laikā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie šī Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus tādā apmērā, kas neskar piedāvātās Preces cenas palielināšanu.
	4. Ja kādai no Pusēm tiek mainīti rekvizīti vai Līguma 10.8. un 10.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	5. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	7. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	8. Pasūtītāja kontaktpersona: Gints Cīrulis, Medicīnas iekārtu un informācijas tehnoloģiju daļas vadītājs, tālruņa numurs: 29244294, e-pasta adrese: gints.cirulis@stradini.lv. Pilnvarotā persona ir tiesīga pieņemt Preci, parakstīt attiecīgos pieņemšanas – nodošanas dokumentus.
	9. Piegādātāja kontaktpersona: Produktu speciāliste Sigita Kalniņa, tālruņa numurs: 67620126, 29285456, e-pasta adrese: arbor@arbor.lv, sigita.kalnina@arbor.lv.
	10. Līgums sagatavots latviešu valodā, parakstīts divos oriģinālos eksemplāros uz 6 (sešām) lapām, ar 1 (vienu) pielikumu Nr.1 uz 2 (divām) lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
5. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV93UNLA0003029467144Banka: AS “SEB banka” Kods: UNLALV2X \_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša | **Piegādātājs:****SIA “Arbor Medical Korporācija”**Reģ. Nr.: 40003547099,Meistaru iela 7, Valdlauči, Ķekavas pag., Ķekavas nov., LV - 1076Konta Nr. LV63UNLA0050022296525Banka: AS “SEB banka”Kods: UNLALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_D.Rātfeldere |
|  |  |

Pielikums nr.1.

**SIA “Arbor Medical Korporācija” Tehniskais un finanšu piedāvājums**

iepirkumam „Otoakustisko emisijas audiometru kohleārās funkcijas noteikšanai jaundzimušajiem piegāde”

(ID Nr. PSKUS 2016/34)

|  |  |  |  |
| --- | --- | --- | --- |
| **Nr.****p.k.** | **Prasības** | **Pretendenta tehniskais piedāvājums** | Norāde uz datu lapas lpp., kur var atrast atbilstību tehniskās specifikācijas prasībai\* |
|  | ***Ražotājs un modelis:*** | **CORTI Grason Stadler (ASV)** |  |
|  | Portatīvs digitālais skrīninga otoakustiskās emisijas audiometrs kohleārās funkcijas noteikšanai jaundzimušajiem, bērniem un pieaugušajiem | Portatīvs digitālais skrīninga otoakustiskās emisijas audiometrs kohleārās funkcijas noteikšanai jaundzimušajiem, bērniem un pieaugušajiem | Ražotāja brošūra 1 lpp. |
| **1.** | **Veicamo funkciju nodrošinājums** | **Veicamo funkciju nodrošinājums** |  |
| 1.1. | Distortion Product Otoacoustic Emission noteikšana (DPOAE) | Distortion Product Otoacoustic Emission noteikšana (DPOAE) | Ražotāja brošūra 1 lpp. |
| 1.2. | Transient Evoked Otoacoustic Emission noteikšana (TEOAE) | Transient Evoked Otoacoustic Emission noteikšana (TEOAE) | Ražotāja brošūra 1 lpp. |
| **2.** | **Tehniskie parametri:** | **Tehniskie parametri:** |  |
| 2.1.1. | DPOAE: 1.5 to 12 kHz, 40 to 70 dB SPL | DPOAE: 1.5 to 12 kHz, 40 to 70 dB SPL | Ražotāja brošūra 2 lpp. |
| 2.1.2. | TEOAE: 0.7 to 4 kHz, 83 dB SPL | TEOAE: 0.7 to 4 kHz, 83 dB SPL | Ražotāja brošūra 2 lpp. |
| 2.2. | Krāsains LCD displejs | Krāsains LCD displejs | Ražotāja brošūra 2 lpp. |
| 2.4. | Pacientu izmeklēšana ātra un vienkārša, ne ilgāka par 8-16 sekundēm | Pacientu izmeklēšana ātra un vienkārša, ne ilgāka par 8-16 sekundēm | Ražotāja brošūra 1 lpp. |
| 2.5. | Trokšņu vadības tehnoloģija – precīzai diagnostikai | Trokšņu vadības tehnoloģija – precīzai diagnostikai | Ražotāja brošūra 1 lpp. |
| 2.6. | Bateriju efektivitāte vismaz 15 stundas | Bateriju efektivitāte - 15 stundas | Ražotāja brošūra 1 lpp. |
| 2.7. | Bateriju lādēšana ne ilgāk par 5 stundām | Bateriju lādēšana 4 stundas | Ražotāja brošūra 1 lpp. |
| 2.8. | Vienlaicīgi vairāku pacientu testēšana - vismaz 250 testu atmiņa | Vienlaicīgi vairāku pacientu testēšana - 250 testu atmiņa | Ražotāja brošūra 2 lpp. |
| 2.9. | Saglabā vismaz 100 pacientu vārdus vai ID numurus | Saglabā 100 pacientu vārdus vai ID numurus | Ražotāja brošūra 2 lpp. |
| 2.10. | Zonde ar integrētu mikrofonu un uztvērēju, garums vismaz 1 m  | Zonde ar integrētu mikrofonu un uztvērēju, garums vismaz 1,01 m | Ražotāja brošūra 8 lpp. |
| 2.11. | Nodrošināts savienojums ar datoru, ietverta datorprogramma | Nodrošināts savienojums ar datoru, ietverta datorprogramma | Ražotāja brošūra 2 lpp. |
| 2.12. | Atbilstība standartiem: IEC/EN 60601-1; IEC/EN 60601-1-2; UL 60601-1, IEC 60645-6 | Atbilstība standartiem: IEC/EN 60601-1; IEC/EN 60601-1-2; UL 60601-1, IEC 60645-6 | Ražotāja brošūra 8 lpp. |
| **3.** | **Komplektācija** |  |  |
| 3.1. | Audiometrs | Audiometrs | Ražotāja brošūra 2 lpp. |
| 3.2. | Zonde | Zonde | Ražotāja brošūra 2 lpp. |
| 3.3. | Bāzes stacija – iekārtas lādēšanai, uzglabāšanai un komunikācijai ar datorprogrammu  | Bāzes stacija – iekārtas lādēšanai, uzglabāšanai un komunikācijai ar datorprogrammu | Ražotāja brošūra 2 lpp. |
| 3.4. | Datorprogramma pacienta datu ievadei, saglabāšanai un izdrukai  | Datorprogramma pacienta datu ievadei, saglabāšanai un izdrukai | Ražotāja brošūra 2 lpp. |
| 3.6. | Dažādu izmēru audiometrijas ielikņu komplekts  | Dažādu izmēru audiometrijas ielikņu komplekts | Ražotāja brošūra 2 lpp. |
| **4.** | **Daudzums:** 2 gab. | 2 gab. |  |
| Vienas vienības cena EUR bez PVN: | 4 800,00 |
| **Kopējā cena EUR bez PVN:** | **9 600,00** |
| PVN 21%: | 2 016,00 |
| Kopējā summa ar PVN: | 11 616,00 |

\*Pretendentam jānorāda atsauce uz informatīvo materiālu, kur Pasūtītājs var pārliecināties par atbilstību tehniskās specifikācijas prasībām. Piedāvātās preces tehniskajā datu lapā (“data sheet”) informatīvajā tekstā jānorāda atzīme konkrētam tehniskās specifikācijas prasības punktam.

SIA “Arbor Medical Korporācija”

valdes priekšsēdētāja D.Rātfeldere \_\_\_\_\_\_\_\_\_\_\_\_\_\_\_\_\_\_\_\_\_\_\_\_